title: Odluka Političkog i sigurnosnog odbora (ZVSP) 2017/464 od 7. ožujka 2017. o imenovanju zapovjednika operacije EU-a za vojnu operaciju Europske unije u Bosni i Hercegovini i stavljanju izvan snage Odluke BiH/21/2014 (BiH/24/2017)

text:
               17.3.2017

               HR

               Službeni list Europske unije

               L 72/70

         ODLUKA POLITIČKOG I SIGURNOSNOG ODBORA (ZVSP) 2017/464
   od 7. ožujka 2017.
   o imenovanju zapovjednika operacije EU-a za vojnu operaciju Europske unije u Bosni i Hercegovini i stavljanju izvan snage Odluke BiH/21/2014 (BiH/24/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38., treći stavak,
   uzimajući u obzir Zajedničku akciju Vijeća 2004/570/ZVSP od 12. srpnja 2004. o vojnoj operaciji Europske unije u Bosni i Hercegovini (1), a posebno njezin članak 6.,
   budući da:

               (1)

               Vijeće je na temelju članka 6. stavka 1. Zajedničke akcije 2004/570/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika operacije EU-a.

               (2)

               Dana 18. ožujka 2014. PSO je donio odluku BiH/21/2014 (2) o imenovanju zamjenika vrhovnog zapovjednika savezničkih snaga za Europu (DSACEUR) generala Adriana BRADSHAWA zapovjednikom operacije EU-a za vojnu operaciju Europske unije u Bosni i Hercegovini.

               (3)

               NATO je odlučio imenovati generala pukovnika Jamesa EVERARDA zamjenikom vrhovnog zapovjednika savezničkih snaga za Europu, kao zamjenu za generala Adriana BRADSHAWA. General pukovnik James EVERARD preuzima dužnost 28. ožujka 2017. General pukovnik James EVERARD trebao bi od tog datuma zamijeniti generala Adriana BRADSHAWA i na dužnosti zapovjednika operacije EU-a za vojnu operaciju Europske unije u Bosni i Hercegovini.

               (4)

               Odluku BiH/21/2014 trebalo bi stoga staviti izvan snage.

               (5)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane.

               (6)

               12. i 13. prosinca 2002. Europsko vijeće je u Kopenhagenu donijelo deklaraciju u kojoj se navodi da se dogovori „Berlin plus” i njihova provedba primjenjuju samo na one države članice Unije koje su ili članice NATO-a ili stranke u „Partnerstvu za mir” i koje su stoga s NATO-om sklopile bilateralne sigurnosne sporazume,

         DONIO JE OVU ODLUKU:
   Članak 1.
   General pukovnik James EVERARD imenuje se zapovjednikom operacije EU-a za vojnu operaciju Europske unije u Bosni i Hercegovini od 28. ožujka 2017.
   Članak 2.
   Odluka BiH/21/2014 stavlja se izvan snage.
   Članak 3.
   Ova Odluka stupa na snagu 28. ožujka 2017.

      Sastavljeno u Bruxellesu 7. ožujka 2017.

            Za Politički i sigurnosni odbor

            Predsjednik

         W. STEVENS

      (1)  SL L 252, 28.7.2004., str. 10.

      (2)  Odluka Političkog i sigurnosnog odbora BiH/21/2014 od 18. ožujka 2014. o imenovanju zapovjednika operacije EU-a za vojnu operaciju Europske unije u Bosni i Hercegovini i stavljanju izvan snage Odluke BiH/17/2011 (SL L 95, 29.3.2014., str. 29.).


title: Odluka Vijeća (ZVSP) 2017/1860 od 16. listopada 2017. o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
               16.10.2017

               HR

               Službeni list Europske unije

               LI 265/8

         ODLUKA VIJEĆA (ZVSP) 2017/1860
   od 16. listopada 2017.
   o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (1),
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. svibnja 2016. donijelo Odluku (ZVSP) 2016/849 o mjerama ograničavanja protiv Demokratske Narodne Republike Koreje (DNRK).

               (2)

               Vijeće je 17. srpnja 2017. usvojilo zaključke o Demokratskoj Narodnoj Republici Koreji u kojima je osudilo kontinuirane i ubrzane nuklearne programe ili programe balističkih raketa koje provodi DNRK, istaknulo mogućnost dodatnih samostalnih sankcija EU-a te izrazilo zabrinutost zbog aktivnosti DNRK-a s ciljem pribavljanja čvrste valute za podupiranje svojih nuklearnih programa i programa balističkih raketa.

               (3)

               Vijeće je ponovno potvrdilo svoju politiku kritičke suradnje s DNRK-om u skladu s kojom se kombinira stvaranje pritiska sankcijama i drugim mjerama uz istodobno ostavljanje komunikacije i mogućnosti za dijalog otvorenima.

               (4)

               Dana 5. kolovoza 2017. Vijeće sigurnosti Ujedinjenih naroda („VSUN”) donijelo je Rezoluciju 2371 (2017) o uvođenju daljnjih sankcija DNRK-u kao odgovor na lansiranja balističkih projektila DNRK-a provedena 3. i 28. srpnja 2017. U toj rezoluciji VSUN je izrazio zabrinutost da, među ostalim, državljani DNRK-a često rade u drugim državama za potrebe generiranja strane izvozne zarade koju DNRK koristi za podršku svojim zabranjenim nuklearnim programima i programima balističkih projektila.

               (5)

               Dana 11. rujna 2017. Vijeće sigurnosti Ujedinjenih naroda donijelo je Rezoluciju 2375 (2017) kojom se nameću dodatne mjere ograničavanja kao odgovor na nuklearno testiranje koje je DNRK proveo 2. rujna 2017. i na trenutačnu opasnost koju ono predstavlja za mir i stabilnost u regiji.

               (6)

               S obzirom na to da DNRK kontinuirano predstavlja prijetnju međunarodnom miru i stabilnosti, trebalo bi donijeti dodatne mjere ograničavanja kako bi se izvršio pritisak na DNRK da poštuje svoje obveze kako su navedene u više rezolucija Vijeća sigurnosti UN-a. Nadalje, tri osobe i šest subjekata trebalo bi dodati na popis osoba i subjekata iz priloga II. i III. Odluci (ZVSP) 2016/849.

               (7)

               Radi provedbe određenih mjera predviđenih u ovoj Odluci potrebno je daljnje djelovanje Unije.

               (8)

               Odluku (ZVSP) 2016/849 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka (ZVSP) 2016/849 mijenja se kako slijedi:

               1.

               Članak 9. zamjenjuje se sljedećim:
               „Članak 9.
               1.   Zabranjen je uvoz, kupnja ili prijenos naftnih derivata iz DNRK-a.
               2.   Zabranjena je izravna ili neizravna opskrba, prodaja ili prijenos svih naftnih derivata u DNRK od strane državljana država članica ili preko državnih područja država članica ili s tih područja ili uz uporabu plovila ili zrakoplova pod zastavom država članica, bez obzira na to potječu li ti naftni derivati s državnih područja država članica.
               3.   Odstupajući od zabrane iz stavka 2., ako količina naftnih derivata opskrbljenih, prodanih ili prenesenih u DNRK ne prelazi 500 000 barela tijekom razdoblja od 1. listopada 2017. do 31. prosinca 2017. ili 2 000 000 barela godišnje tijekom razdoblja od dvanaest mjeseci koje počinje 1. siječnja 2018. i svake godine nakon toga, nadležno tijelo države članice može na pojedinačnoj osnovi odobriti opskrbu, prodaju ili prijenos naftnih derivata u DNRK ako nadležno tijelo utvrdi da su opskrba, prodaja ili prijenos namijenjeni isključivo za humanitarne svrhe i pod uvjetom da:

                           (a)

                           država članica svakih 30 dana obavješćuje Odbor za sankcije o količini takve opskrbe, prodaje ili prijenosa naftnih derivata u DNRK zajedno s podacima o svim strankama u transakciji;

                           (b)

                           da u opskrbi, prodaji ili prijenosu tih naftnih derivata ne sudjeluju pojedinci ili subjekti povezani s nuklearnim programima ili programima balističkih raketa DNRK-a ili drugim aktivnostima zabranjenima rezolucijama VSUN-a 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ili 2375 (2017), uključujući pojedince ili subjekte uvrštene na popis; i

                           (c)

                           transakcije nisu povezane s ostvarivanjem prihoda za nuklearne programe ili programe balističkih projektila DNRK-a ili druge aktivnosti zabranjene RVSUN-ovima 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ili 2375 (2017).

                     4.   Unija poduzima potrebne mjere radi utvrđivanja relevantnih predmeta na koje se odnosi ovaj članak.”

               2.

               Članak 9.b zamjenjuje se sljedećim:
               „Članak 9.b
               1.   Zabranjena je izravna ili neizravna opskrba, prodaja ili prijenos sirove nafte u DNRK od strane državljana država članica ili preko državnih područja država članica ili s tih područja ili uz uporabu plovila ili zrakoplova pod zastavom država članica.
               2.   Odstupajući od stavka 1., zabrana iz stavka 1. ne primjenjuje se ako država članica utvrdi da su opskrba, prodaja ili prijenos sirove nafte u DNRK namijenjeni isključivo za humanitarne svrhe, a Odbor za sankcije tu pošiljku odobri unaprijed i za svaki slučaj pojedinačno u skladu sa stavkom 15. RVSUN-a 2375 (2017).
               3.   Unija poduzima potrebne mjere radi utvrđivanja relevantnih predmeta na koje se odnosi ovaj članak.”

               3.

               Članak 11. stavak 2. zamjenjuje se sljedećim:
               „2.   Zabranjeno je sljedeće:

                           (a)

                           stjecanje, održavanje ili povećanje udjela u bilo kojim subjektima u DNRK-u, ili u subjektima DNRK-a ili subjektima u vlasništvu DNRK-a izvan DNRK-a, uključujući stjecanje takvih subjekata u cijelosti te stjecanje udjela ili drugih vlasničkih vrijednosnih papira, ili u aktivnostima ili imovini u DNRK-u;

                           (b)

                           pružanje bilo kakvog financiranja ili financijske pomoći subjektima u DNRK-u, ili subjektima DNRK-a ili subjektima u vlasništvu DNRK-a izvan DNRK-a ili za dokumentiranu svrhu financiranja takvih subjekata u DNRK-u;

                           (c)

                           pokretanje, održavanje i djelovanje svih novih i postojećih zajedničkih pothvata ili zadružnih subjekata od strane državljana država članica ili na njihovim državnim područjima sa subjektima ili pojedincima iz DNRK-a, bez obzira na to djeluju li u ime vlade DNRK-a; i

                           (d)

                           pružanje investicijskih usluga izravno povezanih s aktivnostima navedenima u točkama od (a) do (c).”

               4.

               U članku 11. dodaje se sljedeći stavak:
               „5.   Stavak 2. točka (a) ne primjenjuje se na ulaganja za koja je nadležno tijelo dotične države članice utvrdilo da su namijenjena za humanitarne svrhe te pod uvjetom da nisu u sektoru industrije rudarstva, industrije rafiniranja i kemijske industrije, metalurške i metaloprerađivačke te zrakoplovno-svemirske industrije.”

               5.

               Članak 13. točka 4. zamjenjuje se sljedećim:

                           „4.

                           Za sve prijenose sredstava u DNRK ili iz njega za transakcije iz točke 3. podtočke (a) i podtočaka od (c) do (g) zahtijeva se prethodno odobrenje nadležnog tijela dotične države članice ako su veći od 15 000 EUR. Za sve prijenose sredstava u DNRK ili iz njega za transakcije iz točke 3. podtočke (b) zahtijeva se prethodno odobrenje nadležnog tijela dotične države članice ako su veći od 5 000 EUR. Dotična država članica obavješćuje ostale države članice o svim dodijeljenim odobrenjima.”

               6.

               U članku 26.a dodaje se sljedeći stavak:
               „4.   S ciljem uklanjanja novčanih doznaka prema DNRK-u, i podložno primjenjivim nacionalnim pravnim zahtjevima i postupcima, države članice ne obnavljaju radne dozvole za državljane DNRK-a koji se nalaze na njihovu državnom području, osim za izbjeglice i druge osobe koje uživaju međunarodnu zaštitu.”

               7.

               Prilozi II. i III. mijenjaju se kako je određeno u Prilogu ovoj Odluci.

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 16. listopada 2017.

            Za Vijeće

            Predsjednica

         F. MOGHERINI

      (1)  SL L 141, 28.5.2016., str. 79.

      PRILOG

                  1.

                  Prilog II. Odluci (ZVSP) 2016/849, naslov „I. Osobe i subjekti odgovorni za programe DNRK-a povezane s nuklearnim oružjem, balističkim projektilima ili drugim oružjem za masovno uništavanje, ili osobe ili subjekti koji postupaju u njihovo ime ili po njihovu nalogu, ili subjekti koji su u njihovu vlasništvu ili pod njihovom kontrolom”, podnaslov „A. Osobe” mijenja se kako slijedi:

                              (a)

                              postojeći unosi renumeriraju se od 1. do 30.;

                              (b)

                              dodaju se sljedeći unosi:

                                          Ime

                                          Identifikacijski podaci

                                          Datum uvrštenja na popis

                                          Obrazloženje

                                          „31.

                                          KIM Jong Sik

                                          zamjenik direktora Odjela za industriju streljiva pri Ministarstvu za vojnu industriju

                                          16.10.2017.

                                          Kao zamjenik direktora Odjela za industriju streljiva pruža potporu programima DNRK-a povezanima s nuklearnim oružjem i balističkim projektilima, među ostalim prisustvovao je 2016. događajima povezanima s nuklearnim oružjem i balističkim projektilima, a u ožujku 2016. predstavljanju uređaja za koji je DNRK tvrdio da minijaturna nuklearna naprava.

                                          32.

                                          RI Pyong Chol

                                          Datum rođenja: 1948.
                                          prvi zamjenik direktora Odjela za industriju streljiva

                                          16.10.2017.

                                          Prvi direktor Odjela za industriju streljiva – ima središnji položaj u programu DNRK-a za balističke projektile. Prisutan na većini testiranja balističkih projektila te informira Kim Jong Una, što uključuje nuklearni test i svečanost u siječnju 2016.”

                  2.

                  U Prilogu II. Odluci (ZVSP) 2016/849 naslovu „I. Osobe i subjekti odgovorni za programe DNRK-a povezane s nuklearnim oružjem, balističkim projektilima ili drugim oružjem za masovno uništavanje, ili osobe ili subjekti koji postupaju u njihovo ime ili po njihovu nalogu, ili subjekti koji su u njihovu vlasništvu ili pod njihovom kontrolom”, podnaslovu „B. Subjekti” dodaju se sljedeći subjekti:

                              Ime

                              Lokacija

                              Datum uvrštenja na popis

                              Druge informacije

                              „5.

                              Ministarstvo narodnih oružanih snaga

                              16.10.2017.

                              Odgovorno za podupiranje i usmjeravanje strateških raketnih snaga DNRK-a koje kontroliraju jedinice DNRK-a za nuklearne i konvencionalne strateške projektile. Strateške raketne snage uvrštene su na popis Rezolucijom Vijeća sigurnosti Ujedinjenih naroda 2356 (2017).

                              6.

                              Narodna armija Koreje

                              16.10.2017.

                              Narodna armija Koreje uključuje strateške raketne snage DNRK-a koje kontroliraju jedinice DNRK-a za nuklearne i konvencionalne strateške projektile. Strateške raketne snage uvrštene su na popis Rezolucijom Vijeća sigurnosti Ujedinjenih naroda 2356 (2017).”

                  3.

                  Sljedeći tekst dodaje se u Prilogu III. (ZVSP) 2016/849, nakon naslova „Popis osoba iz članka 23. stavka 1. točke (c) i članka 27. stavka 1. točke (c)”:

                              „A.

                              Osobe

                                          Ime

                                          Identifikacijski podaci

                                          Datum uvrštenja na popis

                                          Obrazloženje

                                          1.

                                          KIM Hyok Chan

                                          Datum rođenja: 9.6.1970.
                                          Broj putovnice: 563410191 tajnik veleposlanstva DNRK-a u Luandi

                                          16.10.2017.

                                          Kim Hyok Chan služio je kao predstavnik poduzeća Green Pine, subjekta uvrštenog na popis UN-a, među ostalim u pregovorima o ugovorima za preuređenje angolskih vojnih brodova, čime se krše zabrane iz rezolucija Vijeća sigurnosti Ujedinjenih naroda.

                              B.

                              Subjekti

                                          Ime
                                          (i moguća druga imena)

                                          Identifikacijski podaci

                                          Datum uvrštenja na popis

                                          Obrazloženje

                                          1.

                                          Korea International Exhibition Corporation

                                          16.10.2017.

                                          Subjekt Korea International Exhibition Corporation pomagao je subjektima uvrštenima na popis u izbjegavanju sankcija, i to kao domaćin međunarodnog sajma u Pjongjangu u čijem se okviru pruža prilika subjektima uvrštenima na popis da krše sankcije UN-a kontinuiranom gospodarskom djelatnosti.

                                          2.

                                          Korea Rungrado General Trading Corporation
                                          također poznat kao: Rungrado Trading Corporation

                                          Adresa: Segori-dong, Pothonggang District, Pyongyang, DPRK
                                          Telefon: 850-2-18111-3818022
                                          Telefaks: 850-2-3814507
                                          Adresa e-pošte: rrd@co.chesin.com

                                          16.10.2017.

                                          Subjekt Korea Rungrado General Trading Corporation pomagao je u kršenju sankcija iz rezolucije Vijeća sigurnosti Ujedinjenih naroda prodajom projektila SCUD Egiptu.

                                          3.

                                          Pomorski upravni ured
                                          također poznat kao Pomorski upravni ured Sjeverne Koreje

                                          Adresa: Ryonhwa-2Dong, Central District, Pyongyang, DPRK
                                          PO Box 416
                                          Tel. 850-2-18111 Ex 8059
                                          Faks 850 2 381 4410
                                          E-pošta: mab@silibank.net.kp
                                          Internetska stranica: www.ma.gov.kp

                                          16.10.2017.

                                          Pomorski upravni ured pomagao je u izbjegavanju sankcija koje je uvelo Vijeće sigurnosti Ujedinjenih naroda među ostalim i preimenovanjem te ponovnom registracijom imovine subjekata uvrštenih na popis i pružanjem lažne dokumentacije za plovila na koja se primjenjuju sankcije Ujedinjenih naroda.

                                          4.

                                          Pan Systems Pyongyang
                                          također poznat kao Wonbang Trading Co.

                                          Adresa: Room 818, Pothonggang Hotel, Ansan-Dong, Pyongchon district, Pyongyang, DPRK.

                                          16.10.2017.

                                          Subjekt Pan Systems pomagao je u izbjegavanju sankcija Vijeća sigurnosti Ujedinjenih naroda pokušajem prodaje oružja i povezanog materijala Eritreji.
                                          Osim toga, Pan Systems je pod kontrolom Glavnog ureda za prikupljanje obavještajnih podataka, koji su Ujedinjeni narodi uvrstili na popis, te djeluje u njegovo ime.”


title: Odluka Europskog parlamenta (EU) 2016/1510 od 28. travnja 2016. o razrješnici za izvršenje proračuna Europskog centra za sprečavanje i kontrolu bolesti za financijsku godinu 2014.

text:
               14.9.2016

               HR

               Službeni list Europske unije

               L 246/223

         ODLUKA EUROPSKOG PARLAMENTA (EU) 2016/1510
   od 28. travnja 2016.
   o razrješnici za izvršenje proračuna Europskog centra za sprečavanje i kontrolu bolesti za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog centra za sprečavanje i kontrolu bolesti za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog centra za sprečavanje i kontrolu bolesti za financijsku godinu 2014. s odgovorom Centra (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Centar treba dobiti za izvršenje proračuna za financijsku godinu 2014. (05584/2016 – C8-0075/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 851/2004 Europskog parlamenta i Vijeća od 21. travnja 2004. o osnivanju Europskog centra za sprečavanje i kontrolu bolesti (4), a posebno njezin članak 23.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0103/2016),

               1.

               daje razrješnicu direktorici Europskog centra za sprečavanje i kontrolu bolesti za izvršenje proračuna Centra za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktorici Europskog centra za sprečavanje i kontrolu bolesti, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 122.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 142, 30.4.2004., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća 2014/801/ZVSP od 17. studenoga 2014. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
               18.11.2014

               HR

               Službeni list Europske unije

               L 331/26

         ODLUKA VIJEĆA 2014/801/ZVSP
   od 17. studenoga 2014.
   o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 17. ožujka 2014. donijelo Odluku 2014/145/ZVSP (1).

               (2)

               Trebalo bi izmijeniti podatke o jednoj osobi navedenoj u Odluci 2014/145/ZVSP.

               (3)

               Prilog Odluci 2014/145/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilog Odluci 2014/145/ZVSP mijenja se kako je navedeno u prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 17. studenoga 2014.

            Za Vijeće

            Predsjednica

         F. MOGHERINI

      (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 78, 17.3.2014., str. 16.).

      PRILOG
      Unos za sljedeću osobu naveden u prilogu Odluci 2014/145/ZVSP zamjenjuje se dolje navedenim unosom.

                  Ime

                  Identifikacijski podaci

                  Obrazloženje

                  Datum uvrštenja

                  Vladimir Volfovich ZHIRINOVSKY
                  Владимир Вольфович Жириновский

                  Rođen 25.4.1946. u Almatyju (ranije poznatom kao Alma Ata), Kazakstan.

                  Član Vijeća državne Dume; vođa stranke LDPR. Aktivno je podržavao upotrebu ruskih oružanih snaga u Ukrajini i pripajanje Krima. Aktivno je pozivao na podjelu Ukrajine. U ime stranke LDPR, na čijem je čelu, potpisao je sporazum s tzv. „Narodnom Republikom Donjetsk”.

                  12.9.2014.